Dit was gerieflik met die kinders saam. Genoeg slaapplek vir almal en 'n lekker groot kombuis. Al versoek wat ek het is dat daar bietjie aandag gegee word aan die vervanging van die gloeilampe in die eenheid. Daar was 'n hele klompie ligte wat nie gewerk het nie. Die beddegoed was skoon, maar het 'n vlekkie of 2 op gehad. Baie dankie vir die moeite wat gedoen is en ons sal definitief weer kom oorslaap.
Ek het my hart verloor op Kaapschehoop. Daar is iets spesiaal oor hierdie dorpie en sy mense. Bohemian Garden Cottages is 'n pragtige plek en fantastiese waarde vir geld.
Dankie vir jou terugvoer, ons sien uit daarna om julle as 'n groep vriende die volgende keer te trakteer, dis 'n heerlike kuierplek!
Die gastehuis was skoon en netjies en die restaurant se kos is uitstekend. Baie dankie vir 'n lekker naweek.
Goeie akkommodasie in die mees asemrowende dorpie. Die verblyf was uniek gemeubileer en baie interessant. Die algemene area is ook baie lekker gewees om te kuier met braaiers en 'n kaggel vir die koeler aande.
Dankie vir julle terugvoer, ons beplan om ons onthaal area nog meer snoesig te maak, kom maak gerus weer 'n draai om te sien.
Dit was 'n koue en reënerige naweek so die kamer was effe aan die koel kant. Daar was darem ekstra komberse en verwarmers. Die kamers het baie mooi, kunssinnige dekor en is goed toegerus vir 'n naweek weg.
Kothuis is pragtig toegerus, baie luuks. Ongelukkig was daar 'n groot donderstorm wat die hele omgewing gedurende die nag en volgende dag sonder krag en water gelaat het. Ons het dit steurend gevind omdat die eienares nie beskikbaar was en ons haar dus nie kon kontak om vas te stel wat die probleem veroorsaak nie en aangesien ons moes terugreis na Rustenburg, sou beter kliëntediens ons beslis beïndruk het. Daar is ook laat die oggend eers kannetjies water vir toiletgeriewe asook vir drink aan ons gebring. Geen generator beskikbaar nie, ons kon dus nie koffie maak of bad nie. Baie jammer ons kon nie die luuksheid van die fasiliteite ten volle benut nie.
Ons was 'n groep van 8 vriende wat vir een nag in die Flintstone Cottage oor gebly het. Andrea het vir ons die Jacuzzi aan gesit, maar dit was te koud en die Jacuzzi het nie warm genoeg geword nie en ons het nie brawer geword nie! Daar was egter 'n tekort aan badhanddoeke. Daar was net 4 badhanddoeke en ons moes 'n bietjie deel. Daar is ook net 3.5 wynglas. 8 sou awesome gewees het! Verder het ons baie lekker gekuier, lekker gebraai en warm geslaap!
Ons het 'n fantastiese langnaweek daar spandeer en kan dit regtig aanbeveel. En die dorpie is pragtig!
As jy wil wegbreek van die stadslewe,is dit die regte plek. Decor van kothuis is asemrowend mooi. Genoeg eet plekke en rare winkels. Dan is die perde is 'n bonus.
Het nie presies geweet wat om te verwag van die kothuis nie.Ons was verras met die eiesoortige karakter van die dekor in die eenheid en ervaar die andersheid as 'n baie positiewe ervaring. Die verblyf het ingepas by die ontspanne atmosfeer van Kaapsehoop. Ons sal beslis weer hier tuisgaan!